На основу члана 36. став 3. Закона о јавним набавкама (,,Службени гласник РС”, бр. 124/13, 14/15 и 68/15),

Управа за јавне набавке доноси

**ПРАВИЛНИК**

**о измени и допуни Правилника о форми и садржини захтева за мишљење о основаности примене
преговарачког поступка**

Члан 1.

У Правилнику о форми и садржини захтева за мишљење о основаности примене преговарачког поступка (,,Службени гласник РС”, број 29/13) у члану 3. став 1. тачка 1) после речи: ,,назив” додају се речи: ,,матични број, ПИБ, општина”.

Члан 2.

Образац захтева за мишљење о основаности примене преговарачког поступка који је одштампан уз Правилник о форми и садржини захтева за мишљење о основаности примене преговарачког поступка и чини његов саставни део замењује се новим Обрасцем захтева за мишљење о основаности примене преговарачког поступка, који је одштампан уз овај правилник и чини његов саставни део.

Члан 3.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-14/2015-01

У Београду, 28. септембра 2015. године

Директор,

др **Предраг Јовановић,**с.р.